open-index/open-wikipedia-markdown huggingface dataset:
சிரேயன்சுவநாதர்

**சிரேயன்சுவநாதர்** (Shreyansanath), சமண சமயத்தின் 11வது தீர்த்தங்கரர் ஆவார். இச்வாகு குல மன்னர் விஷ்ணுவிற்கும் - இராணி விஷ்ணுதேவிக்கும், சாரநாத் அருகில் உள்ள சிம்மபுரியில் பிறந்தவர். கர்மத் தளைகளிலிருந்து விடுபட்டு,  ஞான சித்தராக விளங்கிய சிரேன்சுவநாதர், தற்கால இந்தியாவின் ஜார்க்கண்டு மாநிலத்தின் சிகார்ஜி மலையில் முக்தி அடைந்தார்.

சிரேயன்சுநாதருக்கு சாரநாத்தில் திகம்பரக் கோயில் உள்ளது.

## படக்காட்சியகம்

File:Digamber Jain Temple, Sarnath.jpg|திகம்பரர் சமனக் கோயில், சிம்ம்புரி, சாரநாத் 
File:Shreyansanatha Gujarat.jpg|சிரேயன்சுவநாதரின் 18ம் நூற்றாண்டின் ஓவியம், குஜராத்  
File:Three_sculptures_of_Jain_tirthankaras_in_the_Bhand_Dewal_Temple,_Arang.jpg|9ஆம் நூற்றாண்டின் சிரேயன்சுவநாதர், நேமிநாதர் மற்றும் அஜிதநாதர் சிற்பங்கள், பந்த் தேவால், ராய்ப்பூர், சத்தீஸ்கர் 
File:Shreyansanath Tonk, Shikharji.jpg|சிரேயன்சுவநாதர் சன்னதி, சிகார்ஜி 
File:Footprint at Shreyansanath Tonk, Shikharji.jpg|சிரேயன்சுவதாரின் பாதச் சுவடுகள், சிகார்ஜி


## இதனையும் காண்க
* சமணப் புனிதத் தலங்கள்
* சமணத் தமிழ் நூல்கள்
* சமண அறிஞர்கள்

## அடிக்குறிப்புகள்

## மேற்கோள்கள்
*

பகுப்பு:தீர்த்தங்கரர்கள்
பகுப்பு:சமணம்
பகுப்பு:சைனம்
வசுபூஜ்ஜியர்

**வசுபூஜ்ஜியர்** (Vasupujya) சமண சமயத்தின் 12வது தீர்த்தங்கரர் ஆவார்.  சித்த புருஷராக விளங்கிய வசுபூஜ்ஜியர், கருமத் தளைகளைகளிலிருந்து விடுபட்டு, மேற்கு வங்காளத்தின் சம்பாபுரியில் முக்தி அடைந்தார்.

இச்வாகு குல மன்னர் வாசுவுக்கும் -  இராணி ஜெயதேவிக்கும் சம்பாபுரியில் பிறந்தவர் வசுபூஜ்ஜியர்.
செந்நிறம் கொண்ட வசுபூஜ்ஜியரின் வாகனம் நீர் எருமை ஆகும்.

## சிலை
பிகார் மாநிலத்தின் சம்பாபூரில் உள்ள நாத் கோயிலில், வசுபூஜ்ஜியருக்கு 31 அடி உயர சிலை 2014ல் நிறுவப்பட்டுள்ளது.

## இதனையும் காண்க
* தீர்த்தங்கரர்
* சமணப் புனிதத் தலங்கள்
* சமணத் தமிழ் நூல்கள்
* சமண அறிஞர்கள்
## அடிக்குறிப்புகள்

## ஆதாரங்கள்
*
* 

பகுப்பு:தீர்த்தங்கரர்கள்
பகுப்பு:சமணம்
பகுப்பு:சைனம்
அரநாதர்

**அரநாதர்** (Aranath), சமண சமயத்தின் 18வது தீர்த்தங்கரர் ஆவார். அரநாதர், இச்வாகு குல மன்னர் சுதர்சனருக்கும் - இராணி மித்திரதேவிக்கும், அஸ்தினாபுரம் நகரத்தில் பிறந்தவர். சித்த புருஷராக விளங்கிய அரநாதர், கருமத் தளைகளிலிருந்து விடுபட்டு, அறிவொளி அடைந்து,  84,000 ஆண்டுகள் வாழ்ந்து, சிகார்ஜி மலையில் முக்தி அடைந்தார்.
  
தங்க நிறம் கொண்ட அரநாதர் மீனை வாகனமாகக் கொண்டவர்.
 

File:Chaturmukha_Basadi.jpg|அரநாதருக்கு அர்ப்பணிக்கப்பட்ட சதுர வடிவக் கோயில், கர்நாடகா 
Aranath Temple, Madhuban.jpg|அரநாதர் சமணக் கோயில் 
Vishal-singh-dwaar-big.jpg|அரநாதர் கோயில், அஸ்தினாபுரம்


## இதனையும் காண்க
* தீர்த்தங்கரர்
* சமணப் புனிதத் தலங்கள்
* சமணத் தமிழ் நூல்கள்
* சமண அறிஞர்கள்
## அடிக்குறிப்புகள்

## ஆதாரங்கள்
* 
* 
* 

பகுப்பு:தீர்த்தங்கரர்கள்
பகுப்பு:சமணம்
பகுப்பு:சைனம்
மெர்சல் (திரைப்படம்)

***மெர்சல்*** (*Mersal*) 2017 ஆம் ஆண்டில் வெளிவந்த ஓர் இந்தியத் திகில் தமிழ்த் திரைப்படம் ஆகும். இதில் விஜய், காஜல் அகர்வால் ஆகியோர் நடித்துள்ளனர்.  பாக்ஸ்ஆபிஸில் 200 கோடி வசூல் செய்த படம் என விளம்பரம் செய்யப்பட்டது.

## நடிகர்கள்
* விஜய் - தளபதி வெற்றிமாறன், வெற்றி, மாறன் மூன்று வேடம்
*காஜல் அகர்வால் - அனுபல்லவி
* வடிவேலு - வடிவு 
* எஸ். ஜே. சூர்யா - டேனியல் ஆரோக்கியம் 
* நித்யா மேனன் - ஐஸ்வர்யா 
*சமந்தா - தாரா
*கோவை சரளா - சரளா
* ராஜேந்திரன் - சுகாதார அமைச்சர் 
* சத்யராஜ் - போலிஸ் 
* சத்யன் - சத்யராஜின் உதவியாளர் 
* ஹரீஷ் பேரடி - வைத்தியர் (எஸ்.ஜே. சூர்யாவின் நண்பன்
* சுரேகா வாணி - தாதிப் பெண் 
* தேவதர்ஷினி - தாதிப்பெண்
* காளி வெங்கட் - பூ என்ற பெண்ணின் அப்பா

## கதை
இத்திரைப்படத்தில் வெற்றிமாறன் என்ற பெயருடன் கிராமத்தில் வாழும் வீரமான வாலிபராக விஜய் நடித்துள்ளார். இவரை ஊர் மக்கள் தளபதி என செல்லமாக அழைக்கின்றனர். இந்தக் கதாபாத்திரம் கோயில் ஒன்றைக் கட்ட முயற்சிக்கும் போது திருவிழாவில் ஏற்படும் தீ விபத்தில் குழந்தைகள் இருவர் உயிரிழந்ததைத் தொடர்ந்து ஒரு ஊருக்கு கோயிலை விட மருத்துவமனை அவசியம் என்று கருதி ஊர் மக்களின் ஒத்துழைப்புடன் மருத்துவமனை ஒன்றை கட்டுகிறார். இந்த மருத்துவமனையில் பணியாற்ற வரும் மருத்துவராக எஸ். ஜே. சூர்யா, டேனியல் என்ற கதாபாத்திரத்தில் நடித்துள்ளார். இவர் ஒரு காலகட்டத்தில் மருத்துவமனையை தனது பெயருக்கு மாற்றிக்கொண்டு மருத்துவத்தைப்  பணம் ஈட்டும் தொழிலாக மாற்றும் முயற்சியை மேற்கொள்கிறார். தளபதியின் மனைவியாக வரும் (நித்யா மேனன்) ஐஸ்வர்யா  தனது இரண்டாவது பிரசவத்திற்காக அந்த மருத்துவமனையில் சேர்கிறார். டேனியல் சுகப்பிரசவத்திற்குப் பதிலாக அறுவை சிகிச்சை செய்து குழந்தையை எடுக்கும் முயற்சியில் மருத்துவப் பிழை காரணமாக தாயின் உயிர் பறிக்கப்படுகிறது. மருத்துவமனை தடம் மாறிப்போவதை இறக்கும் தருவாயில் தளபதியிடம் ஐஸ்வர்யா சொல்ல, கோபம் கொண்ட தளபதி டேனியலைத் தேடிச் செல்லும் போது, டேனியலின் சூழ்ச்சி மிக்க தாக்குதலால் தளபதி கொல்லப்படுகிறார். தளபதியின் முதல் குழந்தை மற்றும் தற்போதைய பிரசவத்தில் பிறந்த குழந்தை இருவரும் உயிர் பிழைத்தனரா? டேனியல் எவ்வாறு பழிவாங்கப்பட்டார்? என்பதை தற்போதைய மருத்துவ உலகின் சீரழிவுகளுடன் இணைத்து மீதமுள்ள திரைக்கதை சொல்கிறது.

## பாடல்கள்
அனைத்து பாடல்களையும் விவேக் எழுதியுள்ளார்.

## தயாரிப்பு
ராம.நாராயணனின் ஸ்ரீ தேனாண்டாள் பிலிம்ஸ் இப்படத்தை தயாரித்துள்ளது. முதல் முறையாக மூன்று வேடங்களில் விஜய் நடித்துள்ளார்.

## மேற்கோள்கள்

## வெளியிணைப்பு
*யூடியூபில் மெர்சல் பட முன்னோட்டம்

பகுப்பு:2017 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விஜய் நடித்துள்ள திரைப்படங்கள்
பகுப்பு:ஏ. ஆர். ரகுமான் இசையமைத்த திரைப்படங்கள்
பகுப்பு:காஜல் அகர்வால் நடித்துள்ள திரைப்படங்கள்
குந்துநாதர்

**குந்துநாதர்** (Kunthunath) சமண சமயத்தின் 17வது தீர்த்தங்கரர் ஆவார். கருமத் தளைகளிலிருந்து விடுபட்ட குந்துநாதர் சித்த புருசராக விளங்கியவர்.

குந்துநாதர், இச்வாகு குல மன்னர் சூரியதேவருக்கும் - இராணி ஸ்ரீதேவிக்கும், அஸ்தினாபுரத்தில் பிறந்தவர்.

*குந்து* என்பதற்கு வட மொழியில் நவரத்தினங்களின் குவியல் எனப் பொருளாகும்.
100,000 ஆண்டுகள் வாழ்ந்த குந்துநாதர் சிகார்ஜி மலையில் முக்தி அடைந்தார்.

தங்க நிறம் கொண்ட குந்துநாதரின் வாகனம் ஆடு ஆகும்.

## குந்துநாதரின் கோயில்கள்
* திகம்பரர் சமணக் கோயில், அஸ்தினாபுரம், உத்தரப் பிரதேசம் 
* கனிஜிட்டி சமணக் கோயில், ஹம்பி 
*ஜெய்சல்மேர் கோட்டையில் உள்ள சமணக் கோயில்கள்
 

Vishal-singh-dwaar-big.jpg|சமணக் கோயில் அஸ்தினாபுரம் 
Kunthunath_Temple,_Madhuban.jpg|குந்துநாதர் கோயில், மதுபன், ஜோர்ஹத், அசாம்  


## இதனையும் காண்க
* தீர்த்தங்கரர்
* சமணப் புனிதத் தலங்கள்
* சமணத் தமிழ் நூல்கள்
* சமண அறிஞர்கள்

## அடிக்குறிப்புகள்

பகுப்பு:தீர்த்தங்கரர்கள்
பகுப்பு:சமணம்
பகுப்பு:சைனம்
நயின் சிங் ராவத்

**நயின் சிங் ராவத்** (Nain Singh Rawat) (21 அக்டோபர் 1830 – 1 பிப்ரவரி 1882)  பிரித்தானிய இந்தியாவின் குமாவுன் கோட்டத்தின் ஜோகர் கிராமத்தில் பிறந்த நயின் சிங் ராவத், முதன் முதலில், இந்தியாவிலிருந்து நேபாளம் மற்றும் திபெத்தின் லாசா வரையிலான இமயமலைப் பாதைகளின் வரைபடங்களை பிரித்தானிய இந்திய ஆட்சியாளர்களுக்காக தயாரித்தவர். மேலும் திபெத்திய மொழிகளையும், திபெத்தியர்களின் பழக்க வழக்கங்களையும்,  திபெத்திய பௌத்த சமயத்தையும் நன்கறிந்தவர்.

1855 மற்றும் 1857ல் இமயமலையில் உள்ள லாசாவின் உயரத்தையும், அங்கு செல்வதற்கான வரைபடத்தை தயாரிக்கும் பணியில் இருந்த ஜெர்மானியர்கள் அடங்கியக் குழுவில் நயீன் ராவத் சிங் பங்கெடுத்தார்.

## கூறிப்படத் தக்க பதிவுகள்
1865–66ல் நயீன் சிங் ராவத், நேபாளத் தலைநகரம் காட்மாண்டிலிருந்து 1200 மைல்கள் இமயமலையில் பயணித்து, திபெத்தின் தலைநகரம் லாசாவை அடைந்து, பின் மீண்டும் நேபாளத்திற்கு திரும்புகையில், மானசரோவர் ஏரியைக் கடந்தார்.
இறுதியாக நயீன் சிங் ரவாத் 1873 - 75களில், ஜம்மு காஷ்மீர் மாநிலத்தின் லடாக் பகுதியின் தலைமையிடமான லே நகரத்திலிருந்து, திபெத்தின் தலைநகரான லாசா வழியாக அசாம் வரை இமயமலையில் பயணித்து, அப்பகுதிகளின் உயரம், வெப்பநிலை மற்றும் தொலை தூரங்களை பதிவு செய்தார்.

1865ல் நயீன் சிங் ராவத் தனது உறவினர் மணி சிங் ராவத்துடன் இணைந்து, நேபாளத்தின் மலைகளில் பயணித்து, அதன் பெரிய முக்கோண வடிவயியல் வரைபடத்தை வரைந்தார்.

## மறைவு
நயீன் சிங் ராவத், உத்தரப் பிரதேசத்தின் மொராதாபாத் நகரத்தில் தங்கிருந்த போது வாந்திபேதியால் 1 பிப்ரவரி 1882 அன்று தனது 57வது அகவையில் காலமானார்.

## மரபுரிமைப் பேறுகள்
* 1876ல் நயீன் சிங் ராவத்திற்கு, ஐக்கிய இராச்சியத்தின் அரச புவியியல் கழகம் தங்கப் பதக்கம் மற்றும் சர் பட்டத்தை வழங்கி பெருமைப்படுத்தியது.
*இந்திய அஞ்சல் துறை, 27 சூன் 2004ல் நயீன் சிங் ராவத் உருவம் பொறித்த அஞ்சல் தலை வெளியிட்டது. 
*2006ல் எழுத்தாளர்கள் சேகர் பதக் மற்றும் உமா பட்  இணைந்து, நயீன் சிங் ராவத் வாழ்க்கை வரலாற்றை நூலாக எழுதி வெளியிட்டனர்.
*21 அக்டோபர் 2017ல் கூகுள் நிறுவனம், நயீன் ராவத் சிங்கின் 187வது பிறந்த நாளை கொண்டாடும் வகையில்  கூகுள் சித்திரம் வெளியிட்டது.

## அடிக்குறிப்புகள்

## மேற்கோள்கள்
* 
* 
* 
* 
* 
* 
* 

## வெளி இணைப்புகள்
* A Nain Singh anecdote
* Chapter from The Pundits: British exploration of Tibet and Central Asia by Derek Waller

பகுப்பு:1830 பிறப்புகள்
பகுப்பு:நில அளவியலாளர்கள்
பகுப்பு:உத்தராகண்டு நபர்கள்
பகுப்பு:1882 இறப்புகள்
பனமரத்துப்பட்டி ஏரி

**பனமரத்துப்பட்டி ஏரி** *(Panamarathupatti lake)* தமிழ்நாட்டின் சேலம் மாவட்டத்தில் பனமரத்துப்பட்டி பகுதியில் இயற்கையாக அமைந்துள்ள ஓர் ஏரியாகும். 936 ஏக்கர் பரப்பளவில் அமைந்துள்ள இந்த ஏரியின் கொள்ளளவு ஒரு டிஎம்சி ஆகும். சேலம் நகரத்தின் தெற்கில் அமைந்துள்ள துணைநகரங்களின் நீராதாரம் இந்த ஏரியாகும். சேலம் நகரத்தின் வேடந்தாங்கல் என்று இதை அழைக்கிறார்கள்.

## திரைப்படப் படப்பிடிப்பு
இந்த ஏரியில் பல்வேறு தமிழ் திரைப்படங்களின் படப்பிடிப்புகள் நடைபெற்றுள்ளன.

## வெளியிணைப்புகள்
ஏரி அமைவிடம்

பகுப்பு:சேலம் மாவட்ட ஏரிகள்
பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
பரமத்தி வேலூர் பீமேஸ்வரர் கோயில்

**பீமேஸ்வரர் கோயில்** என்பது தமிழ்நாட்டில் நாமக்கல் மாவட்டம் பரமத்தி வேலூர் என்னுமிடத்திலமைந்த ஒரு சிவன் கோயில் ஆகும்.பஞ்ச பாண்டவர்களில் ஒருவரான பீமன் வழிபட்ட தலம். சேர்வராயன்மலையில் உற்பத்தியாகி பாயும் திருமணி முத்தாற்றின் கரையோரத்தில் உள்ள ஐந்து சிவத் தலங்களில் இதுவும் ஒன்று. இங்கு தமிழ் புத்தாண்டு, சித்திரா பௌர்ணமி, திருவாதிரை, பங்குனி உத்திரம், ஆடிப்பெருக்கு, ஆடி அமாவாசை, ஆருத்ரா தரிசனம், சிவராத்திரி, நவராத்திரி போன்ற விழாக்கள் சிறப்பாக கொண்டாடப்படுகின்றன.
## அமைவிடம்
கடல் மட்டத்திலிருந்து சுமார் 182 மீட்டர் உயரத்தில்,  என்ற புவியியல் ஆள்கூறுகள் கொண்டு, பரமத்தி வேலூர் பீமேசுவரர் கோயில் அமையப் பெற்றுள்ளது.https://geohack.toolforge.org/geohack.php?pagename=%E0%AE%AA%E0%AE%B0%E0%AE%AE%E0%AE%A4%E0%AF%8D%E0%AE%A4%E0%AE%BF_%E0%AE%B5%E0%AF%87%E0%AE%B2%E0%AF%82%E0%AE%B0%E0%AF%8D_%E0%AE%AA%E0%AF%80%E0%AE%AE%E0%AF%87%E0%AE%B8%E0%AF%8D%E0%AE%B5%E0%AE%B0%E0%AE%B0%E0%AF%8D_%E0%AE%95%E0%AF%8B%E0%AE%AF%E0%AE%BF%E0%AE%B2%E0%AF%8D&params=11.1645_N_78.0184_E_type:landmark_region:IN

## மேற்கோள்கள்

## வெளியிணைப்புகள்
* GeoHack - பரமத்தி வேலூர் பீமேஸ்வரர் கோயில்

*  கோயில் அமைவிடம்

பகுப்பு:நாமக்கல் மாவட்டத்திலுள்ள சிவன் கோயில்கள்
பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
பத்மபிரபா

**பத்மபிரபா** (Padmaprabha) சமணத்தின் 6வது தீர்த்தங்கரர் ஆவார். சமண சமய சாத்திரங்களின் படி, இச்வாகு குல மன்னர் ஸ்ரீதரன் - இராணி சுசிமாவிற்கும் பிறந்த பத்மபிரபா, கருமத் தளைகளிலிருந்து விடுபட்டு, சித்தராக 3,000,000  ஆண்டுகள் வாழ்ந்து, இறுதியில் சிகார்ஜி மலையில் முக்தி அடைந்தார்.

பத்மபிரபாவின் சின்னம் செந்தாமரை ஆகும், இவரது பரிவார தேவதைகள் சியாமா அச்சுதன் எனும் யட்சனும், யட்சினியும் உள்ளனர்.

## கோயில்கள்
* பத்மபுரா சமனக் கோயில், ஜெய்ப்பூர், இராஜஸ்தான்  
* மகுடி சமணர் கோயில், காந்திநகர், குஜராத் 
## படக்காட்சியகம்

Padmaprabhu Tonk, Shikharji.jpg|பத்மபிரபா சன்னதி, சிகார்ஜி 
Padmaprabha Temple, Madhuban.jpg|பத்மபிரபா கோயில், மதுபன்
File:Padampura.jpg|பத்மபுரா கோயில்
Mahudi_Temple.jpg|பத்மபிரபா சமணர் கோயில், மகுடி, இராஜஸ்தான்
Padmaprabh_Swami_Bhagwan.jpg|பத்மபிரபா சிற்பம், பத்மபிரபா கோயில், மகுடி 


## இதனையும் காண்க
* தீர்த்தங்கரர்
* சமணப் புனிதத் தலங்கள்
* சமணத் தமிழ் நூல்கள்
* சமண அறிஞர்கள்
* சிகார்ஜி சமணக் கோயில்கள்

## அடிக்குறிப்புகள்

## மேற்கோள்கள்
* 
* 
* 

பகுப்பு:தீர்த்தங்கரர்கள்
பகுப்பு:சமணம்
பகுப்பு:சைனம்
ரிஞ்சின்பால் கான்

**ரிஞ்சின்பால்** (; **'; [[திபெத்தியம்|திபெத்தியத்தில்]] ''ரின் ஷென் திபல்''), **நிங்சோங்** (**யுவானின் நிங்சோங் பேரரசர்''', சீனம்: 元寧宗, மே 1, 1326 – திசம்பர் 14, 1332) என்கிற கோயில் பெயராலும் அழைக்கப்படுகிற இவர், யுவான் வம்சத்தின் பேரரசராக சிறிது காலம் பதவி வகித்த குசாலாவின் மகன் ஆவார். இவர் மிகக் குறுகிய காலமே ஆட்சி செய்த மங்கோலிய பேரரசர் ஆவார். சீனாவின் பேரரசர் தவிர, இவர் மங்கோலியப் பேரரசு அல்லது மங்கோலியர்களின் 14வது மாபெரும் கான் ஆகக் கருதப்படுகிறார். இருப்பினும் மங்கோலியப் பேரரசின் பிரிவு காரணமாக பெயரளவில் மட்டுமே இவர் பேரரசராக  இருந்தார்.

## சுயசரிதை
இவர் குசாலாவின் (பேரரசர் மிங்சோங்) இரண்டாவது மகன் மற்றும் தோகோன் தெமுரின் (பேரரசர் ஹுயிசோங்) தம்பி ஆவார். இவரின் தந்தை மத்திய ஆசியாவுக்கு நாடு கடத்தப்பட்டு சகடை கானேட்டில் வாழ்ந்த காலத்தில் நைமைர் இன பாபுசா என்ற பெண்ணுக்கு இவர் பிறந்தார்.

இவரின் தந்தை குசாலா இறந்து அவரது தம்பி துக் தெமுர் (குசாலாவை விஷம் வைத்துக் கொன்றவராகக் கருதப்பட்டவர்) மன்னனானபோது ரிஞ்சின்பால் ஃபூவின் இளவரசராக நியமிக்கப்பட்டார். ஜனவரி 1331 இல் துக் தெமுர் தனது மகன் அரத்நதரா வாரிசாகப் போவதை வெளிப்படுத்தினார். தனது மகன் மன்னனாக வேண்டும் என்பதற்காக துக் தெமுரின் மனைவி பூதசிறி, ரிஞ்சின்பாலின் தாய் பாபுசாவைக் கொன்றார். மேலும் தோகோன் தெமுரை கொரியாவுக்கு நாடு கடத்தினார். ஆனால் இது தேவையற்றதாக நிரூபிக்கப்பட்டது, ஏனெனில் அரத்நதரா வாரிசு என்ற பதவிக்கு வந்து ஒரு மாதத்தில் இறந்தார்.

துக் தெமுர் மரணப்படுக்கையில் மூத்த சகோதரரான குசாலாவிற்கு தான் கொடுத்த துன்பங்களை எண்ணி வருந்தினார். துக் தெமுருக்கு எல் தெகுஸ் என்ற மகன் உயிருடன் இருந்தபோதிலும், குசாலாவின் மூத்த மகனான தோகோன் தெமுரை மன்னனாக்கும் தன் எண்ணத்தையும் வெளிப்படுத்தினார். ஆனால் மூத்த ஆலோசகரான எல் தெமுர் குசாலாவின் மூத்த மகனான தோகோன் தெமுர் மன்னனாவதை எதிர்த்தார். ஏனெனில் தோகோன் தெமுர் குசாலாவை விஷம் வைத்துக் கொன்றிருக்கலாம் என்ற சந்தேகத்தால் எல் தெமுரை எதிர்த்தார். துக் தெமுரின் விதவை மற்றும் எல் தெகுசின் தாயார் பூதசிறி கதுன் துக் தெமுரின் விருப்பத்தை ஏற்று குசாலாவின் மகனை மன்னனாக்க முடிவு செய்தார். அதன்படி ஆறே வயதான ரிஞ்சின்பால் மன்னனாக்கப்பட்டார். தோகோன் தெமுர் தலைநகரான டடுவிலிருந்து தொலைவில் இருந்தபோது, ரிஞ்சின்பால் டடுவில் இருந்தார், எனவே மன்னனாக்கப்பட்டார். அக்டோபர் 23, 1332 அன்று புதிய பேரரசராக ரிஞ்சின்பால் பதவி ஏற்றார், ஆனால் திசம்பர் 14 அன்றே இறந்தார்.

எல் தெமுர் மீண்டும் எல் டெகுசை மன்னனாக்க பூதசிறியைக் கேட்டுக்கொண்டார், ஆனால் இது மறுக்கப்பட்டது.  தென்கிழக்கு சீனாவில் தூரத்திலிருந்த  குவாங்சியிலிருந்து தோகோன் தெமுரை அழைப்பதைத் தவிர அவருக்கு வேறு வழியில்லை.

## மேலும் காண்க
* யுவான் வம்ச பேரரசர்களின் பட்டியல்
* மங்கோலிய ஆட்சியாளர்களின் பட்டியல்
* சீன ஆட்சியாளர்களின் பட்டியல்

## குறிப்புகள்

பகுப்பு:மங்கோலியப் பேரரசின் பெரிய கான்கள்
பகுப்பு:யுவான் வம்சப் பேரரசர்கள்
பகுப்பு:14 ஆம் நூற்றாண்டு சீன மன்னர்கள்
பகுப்பு:14 ஆம் நூற்றாண்டு மங்கோலிய ஆட்சியாளர்கள்
பகுப்பு:1326 பிறப்புகள்
பகுப்பு:1332 இறப்புகள்
பகுப்பு:போர்சிசின்
பகுப்பு:குழந்தைகளாக இறந்த ஆட்சியாளர்கள்
பகுப்பு:ஆசியாவின் குழந்தை ஆட்சியாளர்கள்
பகுப்பு:செங்கிஸ் கான் வம்சாவளியினர்
முனீஸ்வரநாதர்

**முனீஸ்வரநாதர்** (Munisuvrata),  சமண சமயத்தின் 20வது தீர்த்தங்கரர் ஆவார். முனீஸ்வரநாதர், கர்மத் தளைகளிலிருந்து விடுபட்டு, சித்த புருஷர் நிலையை அடைந்தவர். முனீஸ்வரநாதரின் காலத்தில் சைன ராமாயணம் படைக்கப்பட்டதாக கருதுகிறார்கள். இவரது குரு மல்லிநாதர் ஆவார்.

மன்னர் சுமித்திரருக்கும் - இராணி பத்மாவதிக்கும் பிறந்த முனீஸ்வரநாதர் 30,000 ஆண்டுகள் வாழ்ந்து சிகார்ஜி மலையில் முக்தி அடைந்தார்.

முனீஸ்வரநாதர் குறித்த வரலாற்று ஆதாரங்கள் இல்லை எனிலும், சமண சமய சாத்திரங்களின் படி, இவரது நிறம் கருமை, வாகனம் ஆமை, பரிவார யட்சினி *பகுரூபினி*  ஆவார். இவரது மார்பில் உள்ள மச்சத்தின் பெயர் வருணன் என்பர்.

## கோயில்கள்
* முனீஸ்வரநாதர், அரநாதர் மற்றும் மல்லிநாதருக்கு அர்ப்பணிக்கப்பட்ட சதுர்முக சமணக் கோயில்,  கர்நாடகாவின் கர்கலா கிராமத்தில் உள்ளது.
*பாலிதானா சமணர் கோயில்கள் மற்றும் சிகார்ஜியில் முனீஸ்வரநாதரின் தனி சன்னதிகள் உள்ளது.

## படக்காட்சியகம்

## இதனையும் காண்க
* தீர்த்தங்கரர்
* சமணப் புனிதத் தலங்கள்
* சமணத் தமிழ் நூல்கள்
* சமண அறிஞர்கள்

## அடிக்குறிப்புகள்

## மேற்கோள்கள்
* 
* 
* 
* 
## வெளி இணைப்புகள்
*munisuvrata 

பகுப்பு:தீர்த்தங்கரர்கள்
பகுப்பு:சமணம்
பகுப்பு:சைனம்
பில்லூர் வீரட்டேஸ்வரர் கோயில்

**பில்லூர் வீரட்டேஸ்வரர் கோயில்** என்பது தமிழ்நாட்டில் நாமக்கல் மாவட்டம் பில்லூர் எனும் ஊரில் அமைந்துள்ள சிவன் கோயிலாகும். இக்கோயில் பஞ்ச இந்திரிய தலங்களில் ஒன்றாகும்.  இக்கோயில் தினமும் காலை 6 மணி முதல் பகல் 11 மணி வரையும், மாலை 4 மணி முதல் இரவு 8 மணி வரையும் பக்தர்கள் தரிசனம் செய்வதற்காக திறந்திருக்கும்.

இவ்வூர் திருச்செங்கோடு - பரமத்தி வேலூர் செல்லும் சாலையில் உள்ளது.

## தல வரலாறு
திருமணிமுத்தாறு ஆற்றின் கரையில் இந்த ஐந்து கோயில்கள் உள்ளன. பஞ்ச பாண்டவர்கள் நாட்டில் பஞ்சம் ஏற்பட்ட போது காட்டிலுள்ள புருசா மிருதத்தினை அழைத்துவந்தால் பஞ்சம் தீருமென அசிரிரி கேட்டது. அதன்படி புருசா மிருகத்தை பிடிக்கச் சென்ற போது மணிமுத்தாறு நதிகரையில் பீமன் வழிபட்ட தலங்கள் பஞ்ச இந்திரிய தலங்கள் எனப்படுகின்றன. 
இக்கோயில் பஞ்ச இந்திரிய தலங்களில் மூக்கிற்கு உரிய தலமாக கருதப்படுகிறது.

## சந்நிதிகள்
* விநாயகர்
* முருகன் உடன் வள்ளி, தெய்வானை 
* ஐயப்பன்
* தட்சணாமூர்த்தி 
* காலபைரவர் 
* விஷ்ணு துர்க்கை
* சரஸ்வதி
* பிரம்மா
* 63 நாயன்மார்கள்
* ஆஞ்சநேயர் 
* நவக்கிரகங்கள்

## விழாக்கள்
* ஆங்கிலப் புத்தாண்டு, ஆருத்ரா தரிசனம், ஆடி அமாவாசை, ஆடிப்பெருக்கு, சசுடி விரதம், கார்த்திகை தீபம், சித்ரா பவுர்ணமி, சிவராத்திரி, தமிழ் புத்தாண்டு, திருவாதிரை, தை அமாவாசை, நவராத்திரி, பங்குனி உத்திரம், பிரதோஷம், மாசி மகம், விநாயகர் சதுர்த்தி, வைகாசி விசாகம் ஆகிய விழாக்கள் இக்கோயிலில் சிறப்பாக கொண்டாடப்படுகின்றன.

## மேற்கோள்கள்

பகுப்பு:நாமக்கல் மாவட்டத்திலுள்ள சிவன் கோயில்கள்
பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
சுந்தரமூர்த்தி நாயனார் (1967 திரைப்படம்)

***சுந்தரமூர்த்தி நாயனார்*** 1967 ஆம் ஆண்டு வெளியான இந்திய தமிழ்த் திரைப்படமாகும். கே. சோமு இயக்கத்தில் உருவான இத்திரைப்படத்தில் பண்டரிநாத், ஜோதிலட்சுமி ஆகியோர் நடித்துள்ளனர். எஸ். எம். சுப்பையா நாயுடு இசையமைத்த பாடல்களை டி. எம். சௌந்தரராஜன், சீர்காழி கோவிந்தராஜன், சூலமங்கலம் ராஜலட்சுமி, ஜி. வைதேகி ஆகியோர் பாடினர்.

## மேற்கோள்கள்

பகுப்பு:1967 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்து தொன்மவியல் திரைப்படங்கள்
பகுப்பு:எஸ். எம். சுப்பையா நாயுடு இசையமைத்த திரைப்படங்கள்
சீதளநாதர்

**சீதளநாதர்** (Shitalanatha), சமண சமயத்தின் 10வது தீர்த்தங்கரர் ஆவார்.  சமண சமய சாத்திரங்களின் படி, இச்வாகு குல மன்னர் திருதராதருக்கும் - இராணி சுனந்தாவிற்கு அயோத்தியில் பிறந்த சீதளநாதர், கர்மத் தளைகளிலிருந்து விடுபட்டு, சித்த சீலராக விளங்கியவர். சீதளநாதர் 100,000 பருவங்கள் வாழ்ந்து சிகார்ஜி மலையில் முக்தி அடைந்தார்.

தங்க நிற மேனியுடைய சீதளநாதரின் சின்னம் கற்பக மரம் ஆகும்.

## கோயில்கள்
மேற்கு வங்காள மாநிலத்தின் புருலியா மாவட்டத்தில் பக்பீரா (PAKBIRRA) எனுமிடத்தில் பண்டைய மூன்று சமணக் கோயில்களில், சீதளநாதர், ரிசபநாதர், சம்பவநாதர், பத்மபிரபா, சந்திரபிரபா, சாந்திநாதர், பார்சுவநாதர் மற்றும் மகாவீரர் போன்ற எட்டு தீர்த்தங்கரர்களின்  உருவச்சிலைகள் உள்ளது. மேலும் தீர்த்தங்கரர்களின் அருகில் அவரவர் வாகனங்கள், காவல் தேவதைகளான  அம்பிகை, பத்மாவதி, குபேரன் போன்ற யட்சர்கள், யட்சினிகளின் சிற்பங்களும் உள்ளது.

## படக்காட்சிகள்

File:Shitalnath Temple, Madhuban.jpg|சீதளநாதர் கோயில், மதுபன், கிரிடீஹ் 
File:Another view of Sree Sree Sitalanath Swamiji Temple.jpg|சீதளநாதர் கோயில், கொல்கத்தா 


## இதனையும் காண்க
* தீர்த்தங்கரர்
* சமணப் புனிதத் தலங்கள்
* சமணத் தமிழ் நூல்கள்
* சமண அறிஞர்கள்
* சிகார்ஜி சமணக் கோயில்கள்

## அடிக்குறிப்புகள்

## வெளி இணைப்புகள்
*பக்பிரா சமணக் கோயில்கள், புகைப்படங்கள் 
*[ பக்பிரா சமணக் கோயில்கள், [புருலியா மாவட்டம்|புருலியா] - காணொளி]

## மேற்கோள்கள்
* 
*

பகுப்பு:தீர்த்தங்கரர்கள்
பகுப்பு:சமணம்
பகுப்பு:சைனம்
முட்கால் சிலந்தி

**முட்கால் சிலந்தி** (**Lynx spider**) என்பது ஆக்சியோபிடே (Oxyopidae) குடும்பத்தைச் சேர்ந்த எந்த ஒரு சிலந்திக்கும் உள்ள பொதுவான பெயர் ஆகும். இவற்றில் பெரும்பாலான வகைகள் வலப்பின்னல்களைப் பயன்படுத்துவதில்லை. இதற்குப் பதிலாக இவை தாவரங்களில் வசித்து அங்கு இரையை வேட்டையாடி உண்ணுகின்றன. இவற்றில் பல வகைகள் உள்ளன. இந்தச் சிலந்தியின் கால்களில் முட்களைப் போன்ற சிறு தூவிகள் நீட்டிக்கொண்டிருக்கும்.  இதனால் இவை முட்கால் சிலந்தி எனப் பெயர்பெற்றன.

## மேற்கோள்கள்

பகுப்பு:சிலந்திகள்
ஆக்ஸிகோஸ் ஷ்வேட்டா

**ஆக்ஸிகோஸ் ஷ்வெட்டா** (***Oxyopes shweta)*** என்பது முட்கால் சிலந்திகளில் ஒரு வகை. இவை இந்தியாவிலும், சீனாவிலும் காணப்படுகின்றன.

## விளக்கம்
இது தாவர இலைகளில் காணப்படக்கூடிய ஒரு சுறுசுறுப்பான வேட்டையாடி பூச்சியாகும். இது பொதுவாக தாவரங்களின் இலைகளில் இரையைத் தேடும்.

## மேற்கோள்கள்

பகுப்பு:சிலந்திகள்
திருவல்லிக்கேணி தீர்த்தபாலீசுவரர் கோயில்

**தீர்த்தபாலீசுவரர் கோயில்** (*Triplicane Tirttapaleeswarar Temple*) என்பது இந்திய மாநிலம் தமிழ்நாட்டின் தலைநகர் சென்னையில், திருவல்லிக்கேணி புறநகர்ப் பகுதியில் அமைந்துள்ள ஒரு சிவன் கோயில் ஆகும். சப்த சிவத்தலங்களில் இதுவும் ஒன்றாகும். கிபி 16ஆம் நூற்றாண்டில் விஜயநகர பேரரசு காலத்தில் கட்டப்பட்டது இந்த தீர்த்தபாலீசுவரர் சிவன் கோவில்.

## சப்த சிவத்தலங்கள்
# மயிலாப்பூர் காரணீசுவரர் கோயில்
# தீர்த்தபாலீசுவரர் கோயில்
# மயிலாப்பூர் வெள்ளீசுவரர் கோயில்
# மயிலாப்பூர் விருபாட்சீசுவரர் கோயில்
# மயிலாப்பூர் வாலீசுவரர் கோயில்
# மயிலாப்பூர் மல்லீசுவரர் கோயில்
# மயிலாப்பூர் கபாலீசுவரர் கோயில்

இந்த "சப்த சிவ ஸ்தலங்களுக்கு" கூடுதலாக, அருகாமையிலுள்ள ஏகாம்பரேசுவரர்-வள்ளுவர் கோவில் பாரம்பரியமாக எட்டாவது தவிர்க்க முடியாததாக கருதப்படுகிறது.

சப்த சிவத்தலங்களை ஒரே நாளில் மூன்று மணி நேரத்தில் தரிசிக்கலாம் என்பர். இவை ஒன்றுக்கொன்று அருகாமையில் அமைந்துள்ளன. இவற்றைச் சப்த ரிசிகளான விசுவாமித்திரர்,  காசிபர், வசிஷ்டர், கௌதமர், அகத்தியர், அத்ரி, பிருகு ஆகியோர் வழிபட்டுள்ளனர்.

## தல வரலாறு
இத்தலத்து மூலவரும், அம்பாளும் இரண்டடி உயரத்தில் மிகவும் சிறிய உருவமாக உள்ளனர். சுவாமி சற்றே இடப்புறம் சாய்ந்தபடி, தோற்றத்தில் ஒரு வெள்ளரிப்பழம் போல காட்சி தருகிறார்.

## தீர்த்தவாரி திருவிழா
அகத்தியர் குள்ள முனிவர் என்பதால், அவர் தன்னை மலர்களால் பூஜை செய்யும் போது, தன் உயரத்தையும் குறைத்துக் கொண்டாராம் சிவன். அதன் காரணமாகவே அவர் உயரம் குறைவாக இருக்கிறார். இவருக்கு கடல் தீர்த்தத்தை கொண்டே பிரதான பூஜைகள் செய்யப்படுகின்றன. ஆண்டுதோறும் மாசிமகத்தன்று நடைபெறுகின்ற தீர்த்தவாரி திருவிழாவின்போது சுவாமி கடலுக்கு சென்று நீராடிவிட்டு திரும்புகிறார்.

## பிற தெய்வங்கள்
இக்கோயிலில் விநாயகர், முருகன் உடன் வள்ளி தெய்வானை, ஐயப்பன், தட்சணாமூர்த்தி, காலபைரவர், விஷ்ணு துர்க்கை, சரஸ்வதி, பிரம்மா, 63 நாயன்மார்கள் மற்றும் நவக்கிரகங்கள் ஆகிய சிற்பங்களும் உள்ளன.

## முக்கியப் பண்டிகைகள்
இங்கு தமிழ் புத்தாண்டு, சித்ரா பவுர்ணமி, திருவாதிரை, ஆடிப்பெருக்கு ஆடி அமாவாசை, ஆருத்ரா தரிசனம்,சிவராத்திரி, நவராத்திரி, ஆங்கிலப் புத்தாண்டு, பிரதோஷம்,வைகாசி விசாகம், தை அமாவாசை , விநாயகர் சதுர்த்தி, மாசி மகம், கார்த்திகை தீபம்,  போன்ற விழாக்கள் சிறப்பாகக் கொண்டாடப்படுகிறது.

## திறந்திருக்கும் நேரம்
இக்கோயில் மயிலாப்பூரில் இருந்து திருவல்லிக்கேணி செல்லும் வழியில் நடேசன் சாலையில் உள்ளது. காலை 6.00 மணி முதல் பகல் 11.00 மணி வரையிலும் மாலை 5.30 மணி முதல் இரவு 9.00 மணி வரையிலும் இக்கோயில் திறந்திருக்கும்.

## மேற்கோள்கள்

## வெளி இணைப்புகள்
தினமலர் கோயில்கள்
## புறத் தொடுப்புகள்
* Dinamalar Temples, தினமலர் கோயில்கள்

பகுப்பு:சென்னையிலுள்ள சிவன் கோயில்கள்
பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
எம்சி றா

**எம்சி றா** என்பவர் இலங்கையை சேர்ந்த சொல்லிசைக்கலைஞர் ஆவார். கிறிசானை  தனது இசைத்துறையின் மானசீக குருவாக ஏற்றுக்கொண்டு 2011ம் ஆண்டுகளில் தனது இசைப்பயணத்தை அரம்பித்த இவர் பல மேடைகளில் தனது கால்தடத்தை பதித்து 2013ம் ஆண்டு கொழும்பு தமிழ்சங்கத்தில் தனது நண்பர்களுடன் இணைந்து வெளியிட்ட ”அத்தியாயம்” இறுவட்டின் மூலமாக தனது திறமையை வௌிப்படுத்தனார்.இதன் மூலம் இலங்கையின் சுதந்திர இசைத்துறைக்குள் தனது முதலடியை எடுத்து வைத்தார் .
thumb|Mc Ra 
(இலங்கையின் சுதந்திர இசைக்கலைஞர்)

அதன் பின்னர் மேலும் பல இசைக்கலைஞர்களுடன் இணைந்து தனது இசைத்துறையில் பணியாற்றியிருக்கின்றார் அவற்றி் 2014ம் ஆண்டு தனது நண்பன் "young Krizh" உடன் இணைந்து ”[Aanpaavam]” என்கின்ற பாடலை வெளிபிட்டார் இதன் மூலமாக தனது இசைப்பயணத்தின் அடத்த பரிமாணத்தை ஆரம்பித்தார் எனலாம் இதைத்தொடர்ந்து 2015ம் ஆண்டு [VKJ MATHI] உடன் இணைந்து ”[RAATCHASI]” பாடலை வெளியிட்டார் இந்தப்பாடலின் மூலம் தனது குரலுக்கென தனத்துவமான அடையாளம் உண்டு என வெளிப்படுத்தினார் இந்தப்பாடல்களின் வெற்றிகளைத்தொடர்ந்து 2015ம் ஆண்டு உலகக்கிண்ண கிறிக்கட் போட்டிக்காக ”[M Entertainments]” நிறுவனத்தால் தயாரிக்கப்பட்ட இலங்கையின் பிரபல்யமான இசையமைப்பாளர் பிருந்தன் ராகவனின் இசையில் ”[Enga Kitta Modha vandhaal]” என்கின்ற பாடலுக்குகாகன வாய்ப்பு கிடைக்கப்பெற்றது இந்தப்பாடல் இவரது இசைத்துறையின் அடுத்தகட்ட நகர்விற்கு மிகவும் உறுதுணையாக இருந்திருக்கின்றது. ”இந்தப்பாடலின் தாக்கம் தனக்கென ஒரு புதிய இடத்தை மக்களின் மத்தியில் ஏற்படுத்திக்கொடுத்ததாக” அவரே பல மேடைகளில் தெரிவிதிருக்கின்றார். மேலும் தன்னை ஒரு இசையமைப்பாளராக 2015ம் ஆண்டுகளில் வெளிப்படுத்திக்கொண்டதுடன் 2016ம் ஆண்டின் ஆரம்பத்தில் இதற்காக ”**இந்த போழப்புக்கு”** என்கின்ற பாடலுக்கு இசையமைத்து வெளியிட்டார். இது பல இணையத்தளங்களில் வெகுவாக பாராட்டப்படதுடன் பல இளைஞர்களின் றிங்கிங் டோன் ஆகக்கூட மாறியது குறிப்படத்தக்கது.
thumb|Mc Ra - கிரிசான் மகேசனுடன்

இதனைத்தோடர்ந்து இலங்கையின் பல முன்னணி இசைக்கலைஞர்களுடன் இணைந்து தனது இசைப்பயணத்தை முன்னெடுத்திருக்கின்றார் மற்றும் தனது குருவான கிரிசான் மகேசனுடன் இணைந்து பணியாற்றிவிட வேண்டும் என்பதே தனது ஒரு முயற்சியின் உச்சகட்டமாக மாற்றிக்கொண்ட இவருக்கு 2015ஆம் ஆண்டுகளின் அதற்கான சந்தர்பங்களும் கிடைக்கப்பெற்றது இதன் பின்னர் தற்போது இவர்களின் ஒருங்கிணைப்பில் 11 சொல்லிசைக்கலைஞர்களைக்கொண்டு ”**இலங்கை தமிழன்**” என்கிகின்ற பாடல் வெளிவர இருக்கின்றது என்பது குறிப்பிடத்தக்கது.
thumb|இலங்கையின் சொல்லிசைக்கலைஞர்கள் கிரிசான் மகேசன்,விதுசான்,சிவி லக்சான் உடன்

#### இசை வெளியீடுகள்[தொகு]

பகுப்பு:இலங்கை இசைக்கலைஞர்கள்
விமலநாதர்

**விமலநாதர்** (Vimalnath), சமண சமயத்தின் 13வது தீர்த்தங்கரர் ஆவார். சமணச் சாத்திரங்களின் படி, இச்வாகு குல மன்னர் கிருதவர்மனுக்கும், இராணி சியாமாவிற்கும் காம்பில்யம் நகரத்தில் பிறந்த விமலநாதர், கர்மத் தளைகளைக் கடந்து சித்த புருஷராக விளங்கியவர். இவர் தற்கால ஜார்க்கண்டு மாநிலத்தின் சிகார்ஜி மலையில் முக்தி அடைந்தார்.

பொன்னிற மேனியுடைய விமலநாதரின் வாகனம் பன்றி ஆகும்.  உத்தரப் பிரதேசம் மாநிலத்தின் பண்டைய காம்பில்யம் நகரத்தில் உள்ள சமணக் கோயிலில் விமலநாதருக்கு தனிச் சன்னதி உள்ளது.

## படக்காட்சியகம்

Agam_Mandir,_Katraj_Jain_Temple,_Pune.JPG|விமலநாதர் கோயில், பீப்வேவாடி
Jain Altarpiece with Vimalanatha LACMA M.67.72.17.jpg|15ம் நூற்றாண்டு விமலநாதரின் சிற்பம், லாஸ் ஏஞ்சல் அருங்காட்சியகம்
Jain Vimalnath.jpg|விமலநாதரின் சிற்றோவியம், ஜோத்பூர் ஓவியம், கிபி 1800
Vimalnathji at Bishangarh.png|விமலநாதரின் சிற்பம், பிசன்கர் 


## இதனையும் காண்க
* தீர்த்தங்கரர்
* சமணப் புனிதத் தலங்கள்
* சமணத் தமிழ் நூல்கள்
* சமண அறிஞர்கள்
* சிகார்ஜி சமணக் கோயில்கள்

## மேற்கோள்கள்

## ஆதாரங்கள்
* 

பகுப்பு:தீர்த்தங்கரர்கள்
பகுப்பு:சமணம்
பகுப்பு:சைனம்
மங்கோலியப் பீடபூமி

**மங்கோலியப் பீடபூமி** மத்திய ஆசியப் பீடபூமியின் ஒரு பகுதியாக உள்ளது. இது 37 ° 46'-53 ° 08'N மற்றும் 87 ° 40'-122 ° 15'E புவியியல் ஆள்கூற்றுக்கு இடையில் அமைந்துள்ளது.  இது சுமார் 32 இலட்சம் சதுர கி.மீ. (12 இலட்சம் சதுர மைல்) பரப்பளவில் உள்ளது. இதன் கிழக்கில் கிரேட்டர் ஹிங்கன் மலைகள் , தெற்கில் இன் மலைகள் , மேற்கில் அல்டாய் மலைகள் , வடக்கில் சியான் மற்றும் கென்டீ மலைகள் உள்ளன.   இப்பீடபூமியில் கோபி பாலைவனமும், உலர்ந்த புல்வெளி மண்டலங்களும் அடங்கும். இது ஏறக்குறைய 1,000 முதல் 1,500 மீட்டர் உயரம் கொண்டது. இதில் குலுன்புயிர் மிகக் குறைவான இடமாகவும், அல்டாய் மிக உயர்ந்த இடமாகவும் உள்ளது.

அரசியல் ரீதியாக, பீடபூமி மங்கோலியா, சீனா மற்றும் உருசியா இடையே பிரிக்கப்பட்டுள்ளது. சீனாவில், உள் மங்கோலியா மற்றும் சிஞ்சியாங் சுயாட்சி மண்டலங்களின் பகுதிகள் பீடபூமியில் உள்ளன. உருசியாவில், பீடபூமி புர்யத்தியா மற்றும் தெற்கு இர்குத்சுகு பகுதிகளைக் கொண்டுள்ளது.

## மேற்கோள்கள்

## வெளி இணைப்புகள்
* 
* 

பகுப்பு:மங்கோலியாவின் புவியியல்
பகுப்பு:சீனப் புவியியல்
அனந்தநாதர்

**அனந்தநாதர்** (Anantanatha), சமண சமயத்தின் 14வது தீர்த்தங்கரர் ஆவார். இவர் இச்வாகு குல மன்னர் சிம்மசேனா - இராணி சுயாசாவிற்கும் அயோத்தியில் பிறந்தவர். 
கர்மத் தளைகளிலிருந்து விடுபட்டு, சித்த புருஷராக  விளங்கிய ஆனந்தநாதர், இந்தியாவின் ஜார்கண்ட் மாநிலத்தின் சிகார்ஜி மலையில் முக்தி அடைந்தார்.
பொன்னிற மேனியுடைய அனந்தநாதரின் சின்னம் முள்ளம்பன்றி ஆகும்.

## இலக்கியம்
* கிபி1200ல், ஜன்னா என்பவர் அனந்தபுராணம் எனும் நூலை எழுதியுள்ளார்.

## கோயில்
கேரளா மாநிலம், வயநாடு மாவட்டத்தின் நிர்வாகத் தலைமையிடமான கல்பற்றாவில் அனந்தநாதரின் கோயில் உள்ளது.

## படக்காட்சியகம்

File:Jain_temple_in_Wayanad_Kerala.jpg|அனந்தநாதர் கோயில், கல்பற்றா, கேரளா 
JAINA 7.jpg|அனந்தநாதரின் சிற்பம்
Ananthnath Temple, Madhuban.jpg|அனந்தநாதர் கோயில், மதுபன் 


## இதனையும் காண்க
* தீர்த்தங்கரர்
* சமணப் புனிதத் தலங்கள்
* சமணத் தமிழ் நூல்கள்
* சமண அறிஞர்கள்
* சிகார்ஜி சமணக் கோயில்கள்

## ஆதாரங்கள்

* 
* 

பகுப்பு:தீர்த்தங்கரர்கள்
பகுப்பு:சமணம்
பகுப்பு:சைனம்
லக்குண்டி சமணக் கோயில்

**சமணக் கோயில், லக்குண்டி** (Jain Temple, Lakkundi), இந்தியாவின் கர்நாடகா மாநிலத்தின், கடக் மாவட்டத்தில், லக்குண்டி எனும் ஊரில் சமண சமயத்தின் 24வது தீர்த்தங்கரரான மகாவீரருக்கு அர்ப்பணிக்கப்பட்ட கோயிலாகும்.

கல்யாணி சாளுக்கியர்களின் வீழ்ச்சியின் போது போசள மன்னர் இரண்டாம் வீர வல்லாளன் லக்குண்டி நகரத்தை ஒரு படைவீடாக மாற்றி அமைத்தார். .

லக்குண்டி சமணக் கோயில், இந்தியத் தொல்லியல் ஆய்வகத்தால் பாதுகாக்கப்பட்ட தேசிய நினைவுச் சின்னங்களாக அறிவிக்கப்பட்டுள்ளது.

கிபி 11ம் நூற்றாண்டின் நடுவில் மேலைச் சாளுக்கியர் எனும் கல்யாணி சாளுக்கியர்கள், மணற்கல்லால் கட்டிய இக்கோயில் கோபுரங்களுடன் கூடியது. 
 
லக்குண்டி சமணக் கோயிலில் நின்ற நிலையில் மூன்று சிற்பங்கள் உள்ளன. அவைகளில் கருங்கல்லால் ஆன மகாவீரர் சிலை நான்கு அடி உயரத்தில் உள்ளது.

கோயில் உட்சுவரில் பிரம்மா மற்றும்  சரஸ்வதி சிற்பங்களும் உள்ளது. வெளிச் சுவரில் இரு யானைக்களுக்கு நடுவில் இலக்குமி சிற்பமும் உள்ளது. 


File:Old Kannada inscription (1172 A.D.) at the Jain temple in Lakkundi.JPG|பழைய கன்னட எழுத்துக் கல்வெட்டுக்கள், லக்குண்டி சமணக் கோயில்
Image:Door jamb and lintel decoration, and Tirthankara image in the sanctum at the Jain temple at Lakkundi.jpg|கோயில் கருவறையில் தீர்த்தங்கரர் மகாவீரரின் சிலை 
Image:Chaturmukha (four faced) Brahma image in the mantapa in the Jain temple at Lakkundi.jpg|நான்முக பிரம்மா சிற்பம், 
File:Kirtimukha relief decoration at the Jain temple in Lakkundi.JPG|கீர்த்திமுக சிற்பம், லக்குண்டி சமணக் கோயில் 


## இதனையும் காண்க
* சமணப் புனிதத் தலங்கள்
* சமணத் தமிழ் நூல்கள்
* சமண அறிஞர்கள்

## அடிக்குறிப்புகள்

## மேற்கோள்கள்
* 
* 
*
*Adam Hardy, ''Indian Temple Architecture: Form and Transformation: The Karṇāṭa Drāviḍa Tradition, 7th to 13th Centuries'', Abhinav, 1995 .
*Om Prakash, Cultural History Of India, New Age International, 2005, New Delhi, .
*

பகுப்பு:சைனம்
பகுப்பு:சமணம்
பகுப்பு:சமணக் கோயில்கள்
பகுப்பு:கதக் மாவட்டம்
மிகுந்த உபத்திரவக் காலம்

கிறிஸ்தவ அறுதிவிளைவியலில், **மிகுந்த உபத்திரவக் காலம் **அல்லது கொடிய வேதனைக் காலம் (, *thlipsis megalē*) என்பது இறுதிக் காலத்தைப் பற்றிய இயேசுவின் உரைகளில் (Olivet discourse) கடைசிக் காலத்தில் நடக்கக்கூடிய அடையாளமாக அவர் கூறிய ஒன்றாகும். திருவெளிப்பாடு 7:14இல், "கொடிய வேதனை" (, நேரடியாக, "வேதனை, கொடிய ஒன்று") என்பது இயேசு கூறிய காலகட்டத்தைக் குறிக்கப் பயன்படுத்தப்படுகிறது. மத்தேயு 24: 21 மற்றும் 29 *வேதனை *மற்றும் *துன்பம்* (θλίβω) என்பவற்றை போரினாலும் முற்றுகையினாலும் மிகுந்த அழுத்தத்திற்கு உள்ளானவர்களின் பாடுகளைக் குறிக்கப் பயன்படுத்துகிறது.

பகுப்பு:விவிலிய சொற்றொடர்கள்
பகுப்பு:திருவெளிப்பாடு
பாத்திமா பூட்டோ

**பாத்திமா பூட்டோ**  ( Fatima Murtaza Bhutto 29 மே 1982) பாக்கிசுத்தான் பெண் எழுத்தாளர் ஆவார்.  இவர் பாக்கிசுத்தான் மேனாள் பிரதமர் சுல்பிக்கார் அலி பூட்டோவின் பெயர்த்தி ஆவார்.  மேலும் பெனசீர் பூட்டோவின் அக்காள் மகள் ஆவார்.
சிரியா மற்றும் கராச்சியில்  வளர்ந்த பாத்திமா புட்டோ பர்னார்ட் கல்லூரியில் இளங்கலை பட்டம் பெற்றார். சில நூல்களும் நியூயார்க்கு டைம்ஸ் பத்திரிகையில் கட்டுரைகளும் எழுதியுள்ளார்.
ஆசாத் காசுமீரத்தில் நிகழ்ந்த நில அதிர்வினால் பாதிக்கப் பட்ட மக்களை நேரில் சந்தித்து, அவர்களின் அவலங்களைப் பற்றி ஒரு நூலில் எழுதினார். சாங்ஸ் ஆப் பிலட் அண்ட் சுவோட் என்ற நூலும் எழுதியுள்ளார்.

## மேற்கோள்

பகுப்பு:பாக்கித்தானிய எழுத்தாளர்கள்
பகுப்பு:1982 பிறப்புகள்
திருவள்ளுவர் பேரவை

## அறிமுகம்
**திருவள்ளுவர் பேரவை** (*Thiruvalluvar Peravai*) உலக மக்கள் அனைவரையும் ஒன்றென மதித்து உலகப் பொதுமறையான திருக்குறளை இயற்றிய தெய்வப்புலவர் திருவள்ளுவர் நினைவாக தஞ்சாவூர் மாவட்டம், பட்டுக்கோட்டைக்கு அருகில் உள்ள நடுவிக்கோட்டை என்னும் கிராமத்தில் வாழ்ந்து வரும் *வள்ளுவர் சமுதாய மக்களை* அடிப்படையாகக் கொண்டு 1932 ஆம் ஆண்டு திரு. சக்திவேல் சகோதரர்களால் உருவாக்கப்பட்டு 1972 ஆம் ஆண்டு சக்தி. நடராஜன் அவர்களால் செயல் வடிவம் பெற்று நிறுவப்பட்ட ஒரு சமூக அமைப்பாகும்.

## நோக்கம்
உலகெங்கும் உள்ள வள்ளுவர் சமுதாய மக்களை கண்டறிந்து ஒன்றிணைப்பதன் மூலம் சமுதாயத்தை வலிமைப்படுத்துவதோடு, திருவள்ளுவர் போதித்த எல்லா உயிர்களும் சமம் என்ற கொள்கையை வலியுறுத்தி உலக மக்களிடம் உள்ள வேறுபாடுகளை களைந்து ஒற்றுமையை நிலைநாட்டுவதுமாகும்.

## வள்ளுவர் சமுதாயம்
வள்ளுவர் சமுதாயம் என்பது பழமையான தமிழ் குடிகளில் ஒன்றாகும். தமிழ் மக்களின் நம்பிக்கைகளில் ஒன்றான சோதிடக் கலை இவர்களுடைய பாரம்பரிய தொழில். தமிழ் நாட்டில் உள்ள பல்வேறு சமூகத்தினருக்கும் மந்திரங்களை சொல்லி திருமணம் செய்து வைப்பதும் இவர்களின் கடமைகளில் ஒன்றாகும். மேலும் வள்ளுவன், வள்ளுவர், திருவள்ளுவர் என்ற பெயர்களில் தமிழ்நாட்டில் சில ஜாதிப்பிரிவுகள் உள்ளன. இவர்கள் திருக்குறளை இயற்றிய திருவள்ளுவரை தங்கள் முன்னோராக பாவித்து காலம் காலமாக வழிபட்டு வருகிறார்கள். எனவே இவர்கள் திருவள்ளுவரின் மரபு வழியில் வாழ்ந்து வருபவர்களாக இருக்கலாம் என்று ஆராய்ச்சியாளர்களிடம் ஒரு கருத்து நிலவுகிறது. தமிழர்களின் திருமண முறைகளில் மணப்பந்தல் வாசலில் வாழை மரத்தினை முன்னிறுத்தியவர்கள் வள்ளுவர் குல சோதிடர்கள். இதன் மூலம் வாழை என்பது ஒரு முறை குலை ஈன்ற பின்பு மீண்டும் தார் அனுமதிக்காத சிறப்புத் தன்மை உடையது என்பதால், மண வாழ்க்கையில் இணையும் தம்பதிகள் வாழையைப் போன்று ஒருவனுக்கு ஒருத்தியாக வாழ வேண்டும் என்ற திருவள்ளுவரின் வாழ்வியல் கோட்பாட்டை மக்களுக்கு உணர்த்தினார்கள்.

## கலை காட்சி கூடம்

படிமம்:திருவள்ளுவர் கலைப் படைப்பு.jpg|
படிமம்:கடலில் திருவள்ளுவர் சிலை.JPG|
படிமம்:திருவள்ளுவர் சிலை.JPG|
படிமம்:Valluvar Kottam.JPG|
படிமம்:வள்ளுவர் கோட்டம்.JPG|



## வெளி இணைப்புகள்
# திருவள்ளுவர் பேரவை இணையதளம்
பகுப்பு:சமூக அமைப்பு
பஞ்சகூட சமணர் கோயில்

**பஞ்சகூட சமணர் கோயில்** (Panchakuta Basadi), இந்தியாவின் கர்நாடகா மாநிலத்தின் மாண்டியா மாவட்டத்தில், கம்பதஹள்ளி கிராமத்தில் அமைந்துள்ளது.
 
சமண சமயத்தின் முதல் தீர்த்தங்கரரான ரிசபநாதருக்கு அர்பணிக்கப்பட்ட அழகிய சிற்ப வேலைபாடுகள் கொண்ட பஞ்சகூட சமணக் கோயில், மேலைச் சாளுக்கியர் ஆட்சியின் போது, (கிபி 900 - 1000) திராவிடக் கட்டிடக்கலையில் வடிக்கப்பட்டதாகும். 

கம்பதஹள்ளி எனும் கன்னட மொழிச் சொல்லிற்கு *தூண்களின் கிராமம்* எனும் பொருளாகும். கம்பதஹள்ளி கிராமத்தின் சமணக் கோயில், சமணத்தின் தொன்மையான ஊரான சரவணபெலகுளாவிலிருந்து 18 கிமீ தொலைவில் உள்ளது.

போசாளர்கள் ஆட்சியில் இக்கோயில் சீரமைத்துக்  கட்டப்பட்டது.   
இக்கோயில் இந்தியாவின் பாதுகாக்கப்பட்ட பாரம்பரிய நினைவுச் சின்னமாக இந்தியத் தொல்லியல் ஆய்வகம் அறித்துள்ளது. 

## கோயில் அமைப்பு & சிற்பங்கள்

 

இக்கோயில் மூன்று அர்த்த மண்டபங்கள் மற்றும் மகாமண்டபங்களுடன் கூடிய மூன்று மூலவர்களின் சன்னதிகளைக்  கொண்டது.  சன்னதிகளின் நுழைவாயில்களில் திக்பாலர்கள் தங்கள் துணைவியர்களுடனும் வாகனங்களுடனும்  உள்ளனர். கோயிலின் வடக்கு நோக்கிய பிரம்மதேவத் தூண் அமைந்துள்ளது.  கோயிலின் முக்கிய மூலவரான ரிசபநாதரின் சன்னதியின் வலப்புறத்தில் சாந்திநாதர் சன்னதியும்; இடப்புறத்தில் நேமிநாதர் சன்னதியும் உள்ளது.
தீர்த்தங்கரர்களின் சிற்பங்களின் மேற்புறத்தில் சமணக் காவல் தேவதைகளான யட்சர்கள், யட்சினிகளின் சிற்பங்கள் உள்ளன. 

## படக்காட்சிகள்

Image:Mantapa (hall) in Panchakuta Basadi at Kambadahalli.jpg|பஞ்சகூட கோயிலின் மண்டபம் 
File:A typical Dravidian shrine in the Panchakuta Basadi at Kambadahalli.jpg|திராவிடக் கட்டிடக் கலையில் கட்டபப்ட்ட பஞ்சகூட கோயில்
File:Excavated Jaina sculptures in Panchakuta Basadi at Kambadahalli.JPG|அகழாய்வில் கண்டெடுத்த 9 - 10ம் நூற்றாண்டின் சமணச் சிற்பங்கள்
File:Moulding reliefs depicting horse men in the Panchakuta Basadi at Kambadahalli.JPG|குதிரை வீரன் சிற்பம்
File:Moulding reliefs depicting lions in the Panchakuta Basadi at Kambadahalli.JPG|பஞ்சகூட சமணக் கோயிலின் சிங்கச் சிற்பங்கள் 
Image:Ceiling sculpture in Panchakuta Basadi at Kambadahalli.jpg|கோயில் மண்டப குவிமாடச் சிற்பங்கள்
Image:Ceiling sculpture5 in Panchakuta Basadi at Kambadahalli.jpg| குவிமாடச் சிற்பங்கள்  
Ceiling relef in Panchakuta Basadi at Kambadahalli.jpg|குவிமாடத்தில் தீர்த்தங்கர் சிற்பம் 
File:Shree Aadinath bhagwaan,Digmbar Jain Atishay kshtra, Kumbadhalli, Hassan.jpg|கோயில் கருவறையில் ரிசபநாதரின் சிற்பம் 


## இதனையும் காண்க
* சமணப் புனிதத் தலங்கள்
* சமணத் தமிழ் நூல்கள்
* சமண அறிஞர்கள்
* சரவணபெலகுளா
* தர்மசாலா கோயில்
* லக்குண்டி சமணக் கோயில்

## அடிக்குறிப்புகள்

## மேற்கோள்கள்

* 
* 
* 
* 
*
## வெளி இணைப்புகள்
*Panchakuta Basadi Kambadahalli

பகுப்பு:சைனம்
பகுப்பு:சமணம்
பகுப்பு:சமணக் கோயில்கள்
பகுப்பு:மண்டியா மாவட்டம்
பகுப்பு:கர்நாடகாவில் உள்ள கோயில்கள்
பெத்தநாயக்கன்பாளையம் ஆட்கொண்டீஸ்வரர் கோயில்

**அருள்மிகு ஆட்கொண்டீஸ்வரர் திருக்கோயில் ** தமிழ்நாட்டில் சேலம் மாவட்டத்தில், பெத்தநாயக்கன்பாளையம் என்னுமிடத்தில் உள்ளது.

## தல வரலாறு
  
இலிங்கத்தின் கீழ்ப்பகுதி தாமரை போன்ற வடிவமைப்பில் உள்ளது

## தெய்வங்கள்

* விநாயகர்
* முருகனுடன் வள்ளி, தெய்வானை 
* ஐயப்பன்
* தட்சணாமூர்த்தி 
* சண்டிகேஸ்வரர்
* விஷ்ணு துர்க்கை
* பைரவர்
* சரஸ்வதி
* பிரம்மா
* 63 நாயன்மார்கள்
* நவக்கிரகங்கள்

## முக்கிய பண்டிகைகள்
இங்கு தமிழ் புத்தாண்டு, சித்ரா பௌர்ணமி, திருவாதிரை, ஆடிப்பெருக்கு ஆடி அமாவாசை, ஆருத்ரா தரிசனம்,சிவராத்திரி, நவராத்திரி, ஆங்கிலப் புத்தாண்டு, பிரதோஷம், வைகாசி விசாகம், தை அமாவாசை , விநாயகர் சதுர்த்தி, மாசி மகம், கார்த்திகை தீபம்,  போன்ற விழாக்கள் சிறப்பாகக் கொண்டாடப்படுகிறது.

இந்த ஆலயம் தினமும் காலை 6 மணி முதல் பகல் 12 மணி வரையும், மாலை 4 மணி முதல் இரவு 8 மணி வரையும் பக்தர்கள் தரிசனம் செய்வதற்காக திறந்திருக்கும்.

## உசாத்துணை
* கோயில் பற்றி தினமலர் பக்கத்தில்
* கோயில் அமைவிடம்

பகுப்பு:சேலம் மாவட்டத்திலுள்ள சிவன் கோயில்கள்
பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
அனைத்து இந்திய கால்பந்துக் கூட்டமைப்பின் சிறப்புக் கழகம்

AIFF சிறப்புக் கழகம் ஒட்டுமொத்த AIFF அகாடமிகளின் சிறப்பு அகாடமி ஆகும். இது 2013 பிப்ரவரி 1 ஆம் தேதி தொடங்கப்பட்டது மேலும் இந்தக் கழகம் AIFF மற்றும் FIFA இரண்டிற்கும் இடையே ஆரம்பிக்கப்பட்ட இளைஞர் மேம்பாட்டு திட்டத்தின் கீழ் தொடங்கப்பட்ட கழகமாகும்.  இந்தியாவின் பல பிராந்திய அல்லது மாநிலங்களில் உள்ள கால்பந்து கழகங்களில் பயிற்சி பெறும் வீரர்களின் இறுதிப் பயிற்சி இந்தச் சிறப்புக் கழகத்தில் தான் நடைபெறும்.

## வரலாறு
செப்டம்பர் 2011 ஆம் ஆண்டில் இந்தியாவில் கால்பந்து விளையாட்டை மேம்படுத்தும் விதமாக AIFF மற்றும் பிஃபா இனைந்து இந்தியாவில் கால் பந்து விளையாட்டு வீரர்களை உருவாக்கும் விதமாக பிராந்திய அளவிலும் மற்றும் ஒரு சிறப்பு கழகத்தையும் உருவாக்க முடிவெடுத்தனர். 

## அணி
.

## மேற்கோள்கள்

## வெளிப்புற இணைப்புகள்
* Elite Academy page on the AIFF website .

பகுப்பு:காற்பந்தாட்டம்
கிறிஸ்தவ அறுதிவிளைவியல்

**கிறிஸ்தவ அறுதிவிளைவியல்** (*Christian eschatology*) என்பது கிறிஸ்தவ இறையியலில் ஆய்வில் "கடைசி விஷயங்கள்" எனப்படுபவைகளைக் குறித்த ஒரு முக்கியமான கிளையாகும். "கடைசி" (ἔσχατος) மற்றும் "ஆய்வு" (-λογία) ஆகிய பொருள் கொண்ட இரு கிரேக்கச் சொற்களிலில் இருந்து கிடைக்கும் அறுதிவிளைவியல் (eschatology) ‘முடிவு விஷயங்கள்’ என்பவைகளைப் பற்றிய ஆய்வாகும். இது தனிநபருடைய வாழ்க்கையின் முடிவு, யுகத்தின் முடிவு, உலகத்தின் முடிவு, மற்றும் தேவனுடைய ராஜ்யத்தின் தன்மை ஆகியவற்றைக் குறித்ததாக இருக்கலாம். பொதுவாகக் கூறவேண்டுமெனில், கிறிஸ்தவ அறுதிவிளைவியல் என்பது விவிலியத்தின் பழைய ஏற்பாடு, புதிய ஏற்பாடு ஆகியவற்றின் நூல்களின் அடிப்படையில் தனிநபரின் ஆன்மா, உண்டாக்கப்பட்டிருக்கும் மொத்த படைப்பு என்பவைகளின் அறுதி ஊழ்வினையைப் பற்றியது.

கிறிஸ்தவ அறுதிவிளைவியல் என்பது இறப்பும் இறப்பிற்குப் பின்னான வாழ்வும்,  விண்ணகமும் நரகமும், இயேசுவின் இரண்டாம் வருகை, மரித்தோரின் உயிர்த்தெழுதல், எடுத்தகொள்ளப்படுதல், உபத்திரவம், ஆயிரமாண்டு ஆளுகை, உலக முடிவு, கடைசி நியாத்தீர்ப்பு, புதிய வானம், உலகில் வரவிருக்கும் புதிய பூமி ஆகியவற்றை ஆய்வு செய்து கலந்தாய விளைகிறது. அறுதிவிளைவியல் குறித்த பகுதிகள் விவிலியத்தின் பழைய மற்றும் புதிய ஏற்பாடுகள் இரண்டிலும் பல இடங்களில் காணப்படுகிறது. விவிலியத்திற்கு வெளியேயும், திருச்சபை மரபுகளிலும் கூட பல அறுதிவிளைவியல் முன்னறிவிப்புகளுக்கான எடுத்துக்காட்டுகள் கிடைக்கின்றன.

பகுப்பு:கிறித்தவ இறையியல்
பெரியமணலி நாகேஸ்வரர் கோயில், நாமக்கல்

**நாகேஸ்வரர் கோயில்** என்பது தமிழ்நாட்டில் நாமக்கல் மாவட்டம், பெரியமணலி என்னுமிடத்தில் உள்ளது.

## தல வரலாறு
நாகம் ஒன்று இக்கோயிலின் மூலவரை வழிபட்டதால் நாகேஸ்வரர் என அழைக்கப்படுகிறார்.

## தெய்வங்கள்
* விநாயகர்
* முருகன் உடன் வள்ளி, தெய்வானை 
* ஐயப்பன்
* தட்சணாமூர்த்தி 
* சண்டிகேஸ்வரர்
* விஷ்ணு துர்க்கை
* பைரவர்
* சரஸ்வதி
* பிரம்மா
* 63 நாயன்மார்கள்
* நவக்கிரகங்கள்

## முக்கிய பண்டிகைகள்
இங்கு தமிழ் புத்தாண்டு,  திருவாதிரை, ஆடிப்பெருக்கு ஆடி அமாவாசை, ஆருத்ரா தரிசனம், சிவராத்திரி, நவராத்திரி, ஆங்கிலப் புத்தாண்டு, பிரதோஷம்,வைகாசி விசாகம், தை அமாவாசை, விநாயகர் சதுர்த்தி, மாசி மகம், கார்த்திகை தீபம்  போன்ற விழாக்கள் கொண்டாடப்படுகிறது.

இந்த ஆலயம் தினமும் காலை 6 மணி முதல் பகல் 12 மணி வரையும், மாலை 4 மணி முதல் இரவு 8 மணி வரையும் பக்தர்கள் வழிபடுவதற்காகத் திறந்திருக்கும்.

## மேற்கோள்கள்

## வெளி இணைப்புகள்
* கோயில் பற்றி வலைத்தமிழ் பக்கத்தில்

பகுப்பு:நாமக்கல் மாவட்டத்திலுள்ள சிவன் கோயில்கள்
பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
சுண்ணாம்பொளி

thumb|சுண்ணாம்பொளி எரிவானின் வரைபடம்
[thumb|[கால்சியம் ஐதராக்சைடு|கால்சியம் ஐதராக்சைடை சூடுபடுத்தும்போது ஏற்படும் ஒளி]]
**சுண்ணாம்பொளி (Limelight ** (also known as **Drummond light** அ்ல்லது **calcium light**) என்பது ஒரு வகையான மேடை விளக்கு ஆகும். இது அரங்குகள், இசையரங்குகள் போன்ற இடங்களில் பயன்படுத்தப்பட்டது.    கால்சியம் ஆக்சைடைச் (சுட்டசுண்ணாம்பு) சூடுபடுத்தினால் ஏற்படும் ஆக்சிஹைட்ரஜனால் மிகுதியான வெளிச்சம் உருவாக்கப்படுகிறது, இதனால்  வெப்பம் உருவாகிறது. இதனால் பிரகாசமான ஒளியை உருவாக்க இயலும். இந்த ஒளியைக் கொண்டு அக்காலத்தில், மேடை நாடகங்களில் ஒரு குறிப்பிட்ட காட்சியில், குறிப்பிட்ட கதாபாத்திரத்தின் முக்கியத்துவத்தை மக்களுக்கு உணர்த்துவதற்காக, அவர் மீது ‘ஒளி’ விழ வைக்கப்பட்டது. அதாவது, அந்தக் காட்சியில் அவர்தான் முதன்மையானவர் (சென்டர் ஆஃப் அட்ராக்ஷன்) என்பதைப் புரிய வைப்பதற்காக அப்படி ஒரு உத்தி கையாளப்பட்டது. மின் விளக்குகள் கண்டுபிடிக்கப்பட்ட பிறகும் இந்த லைம்லைட் ஆங்கில மரபுச் சொல்லில் பயன்படுத்தப்பட்டு வருகிறது. எதையாவது ஒரு கருத்தைச் சொல்லி, அடிக்கடி ‘சென்டர் ஆஃப் அட்ராக்ஷன்’ ஆகுபவர்களை  ஊடகத்தினர்  “அவர் எப்பவுமே ‘லைம்லைட்டிலேயே’ இருப்பார்” என்பர்.
ஆங்கிலத்தில் இதை ‘In the limelight’ என்பார்கள். இதைப் பாராட்டாகவும் சொல்லலாம். கிண்டலாகவும் பயன்படுத்தலாம். இந்தச் சொற்றொடர், இதிலிருந்து பிறந்தது.
## மேற்கோள்கள்

பகுப்பு:இசுக்காட்லாந்து கண்டுபிடிப்புகள்
பகுப்பு:விளக்குகள்
நங்கவள்ளி சோமேஸ்வரர் (லட்சுமி நரசிம்மர்) கோயில்

**சோமேஸ்வரர் கோயில்** என்பது தமிழ்நாட்டில் சேலம் மாவட்டம், நங்கவள்ளி என்னுமிடத்தில் உள்ள கோயிலாகும். இக்கோயில் சைவ வைணவ சமயங்களின் ஒற்றுமை சின்னம் எனப் போற்றப்படுகிறது.‌ இக்கோயிலில் உள்ள லட்சுமி நரசிம்மரும் புகழ்பெற்றவராக உள்ளதால் *நங்கவள்ளி சோமேஸ்வரர் - லட்சுமி நரசிம்மர் கோயில்* எனவும் அழைக்கப்படுகிறது.

## தல வரலாறு
* இது 1000 ஆண்டுகள் பழைமை வாய்ந்த ஒரு சிவன் ஆலயம் ஆகும்.
* இங்கு லட்சுமி நரசிம்மர் சுயம்புவாக தோன்றியுள்ளார்.

## தல புராணம்
10 ஆம் நூற்றாண்டில் தொட்டி நங்கை என்ற பெண் சுமந்து சென்ற கூடையில் சாளக்கிராமக்கல் தென்பட்டதாகவும், அதனை தூக்கி எறிந்தாலும் மீண்டும் மீண்டும் அதே கல், கூடையில் இருந்ததைக் கண்டு பயந்து கூடையோடு குளத்தில் வீசிவிட்டதாகவும் கூறப்படுகிறது.

பின்பு உடன்வந்த பெண்ணொருத்தி அந்த சாளக்கிராம கல் லட்சுமியின் வடிவம் என அருள்வந்து கூறியதால், அக்கல்லை தேடினர். புற்றுக்கருகே சாளக்கிராம கல் இருந்ததால் அங்கு குடிசை கட்டி வழிபட்டனர். விஜயநகர மன்னர்கள் இக்கோயிலை கற்றளியாக மாற்றி லட்சுமி நரசிம்மர் மற்றும் சிவபெருமானுக்கு சந்நிதி அமைத்தனர்.

## சந்நிகள்
* லட்சுமி நரசிம்மர்
* விநாயகர்
* முருகன் உடன் வள்ளி, தெய்வானை 
* அனுமன்
* ஐயப்பன்
* தட்சணாமூர்த்தி 
* சண்டிகேஸ்வரர்
* விஷ்ணு துர்க்கை
* பைரவர்
* சரஸ்வதி
* பிரம்மா
* 63 நாயன்மார்கள்
* நவக்கிரகங்கள்
* அஷ்டலட்சுமி சன்னதிகள்

## வேண்டுதல்கள்
தோல் நோய்களால் பாதிக்கப்பட்டோர், அம்மனுக்கு அருகிலுள்ள புற்று மண்ணை எடுத்து பூசினால் உடனே சரியாகிவிடும் என நம்புகின்றனர். தீராத நோய்கள், திருமணத்தடை, புத்திரபாக்கியம் என்று அனைத்திற்கும் பக்தர்கள் இங்கு வந்து வேண்டுதல் வைக்கின்றனர். வீடு, நிலம், வாகனம் வாங்கவும், புதிய தொழில் தொடங்கவும், துளசியை வைத்து ராமவாக்கு கேட்டு செல்வது பிரதானமாக உள்ளது. காரியங்கள் வெற்றி பெறும் நேரத்தில் விரும்பிய பொருட்களை நேர்த்திக்கடனாக கோயிலுக்கு வழங்கிச் செல்வது இன்றுவரை தொடர்ந்து வருகிறது.

## முக்கிய பண்டிகைகள்
இங்கு தமிழ் புத்தாண்டு, ராம நவமி, வைகுண்ட ஏகாதசி  திருவாதிரை, ஆடிப்பெருக்கு ஆடி அமாவாசை, ஆருத்ரா தரிசனம்,சிவராத்திரி, நவராத்திரி, ஆங்கிலப் புத்தாண்டு, பிரதோஷம்,வைகாசி விசாகம், தை அமாவாசை , விநாயகர் சதுர்த்தி, மாசி மகம், கார்த்திகை தீபம்  போன்ற விழாக்கள் கொண்டாடப்படுகிறது.

## திறந்திருக்கும் நேரம்
இக்கோயில் தினமும் காலை 6 மணி முதல் பகல் 12 மணி வரையும், மாலை 4 மணி முதல் இரவு 8 மணி வரையும் திறந்திருக்கும்.

## ஆதாரங்கள்

## வெளி இணைப்புகள்
* கோயில் பற்றி தினமலர் பக்கத்தில்
* கோயில் அமைவிடம்

பகுப்பு:சேலம் மாவட்டத்திலுள்ள சிவன் கோயில்கள்
பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
சாவீர கம்பத கோயில்

**சாவீர கம்பத கோயில்** அல்லது **திருபுவன திலக சூடாமணி கோயில்** (Saavira Kambada Temple) ( ) or **Tribhuvana Tilaka Cūḍāmaṇi** (), சமண சமய வழிபாட்டுத் தலமாகும். இக்கோயில் ஆயிரம் தூண்களைக் கொண்டுள்ளதால்,  இதனை *ஆயிரம் தூண் கோயில்* என்பர். இக்கோயில் கிபி 1430ல் விஜயநகர பேரரசின் தேவராயரால் கட்டப்பட்டது.

## அமைவிடம்
இச்சமணக் கோயில், இந்தியாவின் கர்நாடகா மாநிலத்தின், தெற்கு கன்னட மாவட்டத்தில் உள்ள **மூதாபித்திரி** எனும் ஊரில் அமைந்துள்ளது.  மங்களூரு நகரத்திலிருந்து வடகிழக்கில் 34 கி.மீ. தொலைவில் இச்சமணக் கோயில் உள்ளது.

இக்கோயில் சமண சமயத்தின் 8வது தீர்த்தங்கரர் சந்திரபிரபாவிற்கு அர்பணிக்கப்பட்டதால், இக்கோயிலை *சந்திரநாதர் கோயில்*  என்றும் அழைப்பர். சந்திரபிரபாவின் எட்டு அடி உயரச் சிலை இக்கோயில் சன்னதியில் வைத்து வழிபடப்படுகிறது. இக்கோயிலின் 60 அடி உயர கருங்கல்லான மானஸ்தம்பம் (கொடி மரம்) புகழ் பெற்றது.

மூதாபத்திரி ஊரில் உள்ள 18 சமணக் கோயில்களில், சாவீர கம்பத கோயில்  மிகவும் கலைநயத்துடன் கட்டப்பட்ட கோயில் எனக்கருதப்படுகிறது.

## படக்காட்சியகம்

Image:Tribhuvan tilak chudamani-jain-temple.jpg|கோயிலின் இடப்புறக் காட்சி 
Image:1000-Pillar-Temple-Moodbidri-Main-Pillar.jpg|60 அடி உயர கருங்கல் கொடி மரம் 
Mahavir-Jain-Fame-1000-Pillar-Temple-_Moodbidri.JPG|சந்திரபிரபாவின் உருச்சிற்பம் 
Image:1000-Pillar-Inside-Panorama.jpg|உள்புற அகலப்பரப்புக்காட்சி
3-Lokas-Wall-Painting-In-Jain-Basadi-Moodbidri.JPG|சமண அண்டவியலை காட்டும் ஓவியம் 
File:Eratuvare-Dweepa-Wall-Painting-In-Jain-Basadi-Moodbidri.JPG| ஜம்புத்தீவினை குறிக்கும் ஓவியம் 
Image:Inner-view-Panorama-Left-Side-1000-Pillar-Temple-Moodbidri.jpg|இடப்புறத்திலிருந்து கோயிலின் உள்புற அகலப்பரப்புக்காட்சி 
Image:Saavira Kambada Basadi.jpg|கோயில் தூண்கள் 
Bahubali statue Gurubasati.JPG|பாகுபலி சிலை, குரு பசடி
Kallu-Basadi-Moodbidri.JPG|கல்லூ பசடி 
Koti-Basadi-and-Guru-Basadi-Moodbidri.JPG|கோடி பசடி
Gurubasati front view,.JPG|குரு பசடி 
Leppada-Basadi-Moodbidri.JPG|லெப்பாத பசடி 
Vikram-Setty-Basadi-Moodbidri.JPG|விக்கிரம் செட்டி பசடி 
Image:Deremma-Setty-Basadi-Moodbidri.JPG|தேரம்மா செட்டி பசடி 


## இதனையும் காண்க
* சமணப் புனிதத் தலங்கள்
* சமணத் தமிழ் நூல்கள்
* சமண அறிஞர்கள்
* சரவணபெலகுளா
* தர்மசாலா கோயில்
* லக்குண்டி சமணக் கோயில்
* பஞ்சகூட சமணர் கோயில்

## மேற்கோள்கள்

## வெளி இணைப்புகள்

பகுப்பு:சைனம்
பகுப்பு:சமணம்
பகுப்பு:சமணக் கோயில்கள்
பகுப்பு:தட்சிண கன்னட மாவட்டம்
பகுப்பு:கர்நாடகாவில் உள்ள கோயில்கள்
பத்ரேஸ்வரர் சமணர் கோயில்

**பத்திரேஸ்வரர் சமணக் கோயில்** (Bhadreshwar Jain Temple), என்றழைக்கப்படும் **வசாய் சமணக் கோயில்** சமணத்தின் இரண்டாவது தீர்த்தங்கரரான அஜிதநாதருக்கு அர்பணிக்கப்பட்ட, 2500 ஆண்டுகளுக்கு முற்பட்ட கோயிலாகும்.

## அமைவிடம்
இந்தியாவின் குஜராத் மாநிலத்தின், கட்ச் மாவட்டத்தின் முந்திரா வருவாய் வட்டத்தில்,  முந்திரா  துறைமுகத்திலிருந்து 32 கி.மீ. தொலைவிலும், புஜ் நகரத்திற்கு தெற்கில்  75 கி.மீ. தொலைவிலும், மாண்டவிக்கு கிழக்கே 69 கி.மீ. தொலைவிலும் பத்திரேஸ்வர் சமணக் கோயில் அமைந்துள்ளது..

## வரலாறு
பண்டைய சமணக் கோயிலான இதனை அவ்வப்போது சீரமைத்தும், மறுசீரமைத்தும் கட்டப்பட்டுள்ளதாகக் கருதப்படுகிறது.
இக்கோயில் கிமு449ல் பத்திராவதி மன்னர் சித்தசேனர் என்பவர் சீரமைத்தார். பல்லாண்டுகள் கழித்து இக்கோயிலை இடித்து, கிபி 1125ல் தேவசந்திரன் என்ற சமணர் இக்கோயிலுக்கு அடித்தளமிட்டார். 
26 சனவரி,2011 குஜராத் நிலநடுக்கத்தின் போது இக்கோயில் முற்றிலும் சேதமடைந்தது.
## கட்டிடக் கலை
2011 நிலநடுக்கத்தில் முற்றிலும் சேதமடைந்த இக்கோயிலை, இடித்து விட்டு, இராஜஸ்தான் மாநிலத்தின் தில்வாரா கோயில் போன்ற கட்டிடக் கலையில் கட்டப்பட்டுள்ளது.
85 அடி நீளம், 48 அடி அகலம் கொண்ட கோயிலின் மகா மண்டபத்தைச் சுற்றிலும் 24 சமணத் தீர்த்தங்கரர்கள், அருகதர்கள் மற்றும் கணாதரர்களுக்குமான 52  சன்னதிகளும், அதற்கான கோபுரங்களும் கொண்டது. 
கோயிலின் கருவறையில் நடுவில் அஜிதநாதர், வலப்புறத்தில் பார்சுவநாதர், இடப்புறத்தில் சாந்திநாதர் பளிங்குக் கல் உருவச் சிலைகள் உள்ளது.

## இதனையும் காண்க
* சமணப் புனிதத் தலங்கள்
* சமணத் தமிழ் நூல்கள்
* சமண அறிஞர்கள்

## மேற்கோள்கள்

## வெளி இணைப்புகள்
*Bhadreshwar 
*Bhadreswar Tirth - காணொளி

பகுப்பு:சைனம்
பகுப்பு:சமணம்
பகுப்பு:சமணக் கோயில்கள்
பகுப்பு:கட்சு மாவட்டம்
அகிம்சா தலம்

**அகிம்சா தலம்** (Ahinsa Sthal), இந்தியாவின் தலைநகரான தில்லியின் மெஹ்ரௌலி பகுதியில் அமைந்த சமணக் கோயில் ஆகும். சமணத்தின் முக்கிய நெறிகளில் ஒன்றான அகிம்சை என்ற குணத்தை வலியுறுத்த இக்கோயில் 1980 கட்டப்பட்டது. அகிம்சை தலத்தின் மூலவர் மகாவீரர் ஆவார். 

## சிலை
அகிம்சா தலத்தில் 30 டன் எடையும், 13 அடி 6 அங்குலம் உயரமும் கொண்ட மகாவீரர் சிலை ஒரே கருங்கல்லில் செதுக்கப்பட்டதாகும். மகாவீரர் சிலையைத் தாங்கும், தாமரை வடிவ மேடை 17 டன் எடையும்,  2 அடி 8 அங்குலம் உயரமும் கொண்டது.

## படக்காட்சியகம்

## இதனையும் காண்க
* சமணப் புனிதத் தலங்கள்
* சமணத் தமிழ் நூல்கள்
* சமண அறிஞர்கள்
## மேற்கோள்கள்

## வெளி இணைப்புகள்
பகுப்பு:சைனம்
பகுப்பு:சமணம்
பகுப்பு:சமணக் கோயில்கள்
பகுப்பு:தில்லியில் உள்ள கட்டிடங்கள்
கோல் காப்பாளர் (காற்பந்துச் சங்கம்)

கோல் காப்பாளர் என்பவர் காற்பந்துச் சங்கத்தால் அங்கீகரிக்கப்பட்டுள்ள காற்பந்து விளையாட்டில் ஒரு முக்கிய நிலையாகும். இந்த வீரரின் முக்கியப் பணி தனது கோல் எல்லையை எதிரணியினர் கோல் கம்பதிற்கிடையில் வெற்றிகரமாக பந்தை உதைத்து உள்ளே தள்ளாமல் காப்பதாகும். இவரை கோலி என்றும் காப்பாளர் என்றும் அழைப்பதுண்டு. காப்பாளர் பந்தை தனது கைகளால் பிடித்தும், கால்களால் உதைத்தும் அந்தப் பந்தை கோல் எல்லையை நெருங்காமல் காக்க வேண்டும். 

## வரலாறு
பல விளையாட்டுகளைப் போன்று காற்பந்துச் சங்கமும், கால்பந்து விளையாட்டில் பல புதிய வழிமுறைகளையும் மற்றும் வேறுபட்ட 
விளையாட்டு நிலைகளை நீக்குவும், விளையாட்டு உத்திகளில் பல மாற்றங்களையும் ஏற்படுத்தியுள்ளது. ஆனாலும் நீண்ட நெடிய காலமாக இன்னும் மாறாமல் இருக்கும் ஒரே விளையாடும் நிலை கோல் காப்பாளர் நிலை மட்டும் தான்.

## பொது விளையாட்டு மற்றும் நுட்பம்
## பொறுப்புகள்
## உபகரணங்கள் மற்றும் உடை
## மேற்கோள்கள்

பகுப்பு:காற்பந்தாட்டம்